Source: https://nove-mesto.sk/skolstvo/
Timestamp: 2019-09-15 22:54:14+00:00
Document Index: 16199812

Matched Legal Cases: ['§13', '§ 6', '§ 8', '§ 6', '§ 6', '§13']

Školstvo | www.nove-mesto.sk
Adresa: MsÚ Nové Mesto nad Váhom
Čsl. armady 1
Mgr. Dušan Hevery
vedúci oddelenia a školského úradu
032/7402 120
hevery@nove-mesto.sk
prízemie č.d. 120
Ing. Lýdia Minarovičová
referát rozpočtu a financovania školstva
032/7402 119
minarovicova@nove-mesto.sk
prízemie č.d. 121
Náplň činnosti oddelenia na úseku školstva
1. Plní úlohy školského úradu v zmysle zákona NR SR č. 596/ 2003 Z. z. o štátnej správe v školstve a školskej samospráve v znení neskorších predpisov a zabezpečuje prenesený výkon štátnej správy v školstve, ktorým je :
a) zriaďovanie a zrušovanie základných škôl, finančné, materiálno-technické a priestorové zabezpečenie výchovno-vzdelávacieho procesu a prevádzky základných škôl, ako i riešenie havarijných stavov týchto škôl
b) rozhodovanie v druhom stupni vo veciach, v ktorých v prvom stupni rozhodol riaditeľ základnej školy
c) rozhodovanie v prvom stupni vo veciach ohrozovania výchovy a vzdelávania maloletého alebo zanedbávania starostlivosti o povinnú školskú dochádzku
d) kontrola dodržiavania všeobecne záväzných právnych predpisov v oblasti výchovy a vzdelávania, s výnimkou kontroly podľa §13 zákona č. 596/ 2003, a v oblasti školského stravovania
e) vydávanie organizačných pokynov pre riaditeľov škôl a školských zariadení (ďalej len riaditelia ), najmä organizačných pokynov na príslušný školský rok
f) poskytovanie odbornej a poradenskej činnosti školám a školským zariadeniam
2. V rámci samosprávnej pôsobnosti mesta zabezpečuje:
a) zriaďovanie a zrušovanie školských zariadení podľa § 6 ods. 2 zákona č. 569/ 2003, finančné, materiálno-technické a priestorové zabezpečenie výchovno-vzdelávacieho procesu a prevádzky a starostlivosť o budovy škôl a školských zariadení
b) finančné prostriedky na mzdy, platy, služobné príjmy a ostatné osobné vyrovnania podľa osobitných predpisov, finančné prostriedky na prevádzku a údržbu a investičné prostriedky, ich prerozdeľovanie a kontrolu ich využívania
c) zostavovanie plánu investícií v oblasti školstva a v spolupráci s príslušnými odbornými útvarmi MsÚ jeho realizáciu
d) kontrolu a pripomienkovanie návrhov zmlúv o nájme a prenájme priestorov škôl a školských zariadení v zriaďovateľskej pôsobnosti mesta pred ich predložením na schválenie primátorovi mesta
e) vytváranie podmienok na :
- plnenie povinnej školskej dochádzky v základných školách a určovanie školských obvodov podľa § 8 zákona č. 596/ 2003
- výchovu a vzdelávanie detí a žiakov so špeciálnymi výchovno-vzdelávacími potrebami v školách a v školských zariadeniach, ktorých je mesto zriaďovateľom
- výchovu a vzdelávanie žiakov s mimoriadnym nadaním a talentom
- stravovanie detí a žiakov v školách a školských zariadeniach, ktorých je mesto zriaďovateľom, a kontrolu kvality podávaných jedál v školských jedálňach
f) poskytovanie právneho poradenstva riaditeľom
g) návrhy na vymenovanie a odvolanie riaditeľov v súlade so zákonom č. 596/ 2003, vedenie ich personálnej agendy, vypracovanie podkladov na stanovenie pracovných podmienok a platových náležitostí riaditeľov, ako i sledovanie plnenia predpokladov a povinností riaditeľov podľa zákona č. 596/ 2003, zákona o výkone prác vo verejnom záujme a Zákonníka práce vrátane návrhov príslušných opatrení
h) evidenciu detí a žiakov vo veku plnenia povinnej školskej dochádzky, ktorí majú v obci trvalé bydlisko, a vedie evidenciu, v ktorých školách ju plnia
i) spracúvanie a poskytovanie informácií v oblasti výchovy a vzdelávania vo svojej pôsobnosti orgánom štátnej správy a verejnosti
j) rozpracovanie programu hospodárskeho a sociálneho rozvoja mesta v oblasti školstva a telesnej kultúry a jeho realizáciu
k) vypracovanie, prerokovanie a realizáciu koncepcie rozvoja škôl a školských zariadení v zriaďovateľskej pôsobnosti mesta
l) ustanovenie orgánov školskej samosprávy v školách a školských zariadeniach v zriaďovateľskej pôsobnosti mesta a ustanovenie obecnej školskej rady., s radou školy a obecnou školskou radouprerokúvaskutočnosti podľa § 6 ods. 7 písm. h) a § 6 ods. 18 zákona č. 596/ 2003
3. Spolupracuje :
a) s hlavným kontrolórom :
- pri vykonávaní následnej finančnej kontroly v školách a školských zariadeniach, kontroly na úseku hospodárenia s pridelenými finančnými prostriedkami, s materiálnymi hodnotami a majetkom, ktorý majú v správe
- pri vybavovaní sťažností a petícií občanov a zákonných zástupcov detí a žiakov škôl a školských zariadení (okrem sťažností a petícií podľa §13 ods. 1 zákona č.596/ 2003 ); v prípade potreby požiada o pomoc pri prešetrovaní sťažností a petícií Štátnu školskú inšpekciu alebo krajský školský úrad
b) s príslušným krajským školským úradom a inými štátnymi orgánmi pri zabezpečovaní predmetových olympiád a súťaží detí a žiakov
c) s riaditeľmi pri zabezpečení personálneho obsadenia škôl a školských zariadení pedagogickými zamestnancami a nepedagogickými zamestnancami
d) so školskou komisiou mestského zastupiteľstva
e) s príslušným samosprávnym krajom pri zabezpečení ubytovania zahraničných lektorov pôsobiacich v školách a v školských zariadeniach
f) s občianskymi združeniami a inými právnickými osobami zaoberajúcimi sa záujmovou činnosťou detí a mládeže a športom
Náplň činnosti oddelenia na úseku telesnej kultúry
V zmysle zákona NR SR č. 288/ 1997 Z. z. o telesnej kultúre v znení neskorších predpisov zabezpečuje :
a) výkon štátnej správy na úseku telesnej kultúry
b) rozpracovanie koncepcie rozvoja telesnej kultúry na území mesta
c) súčinnosť pri výbere a príprave športových talentov
d) organizovanie a spoluprácu pri organizovaní športových podujatí miestneho významu
e) utváranie podmienok na rozvoj športu pre všetkých
f) podporu športových aktivít zdravotne postihnutých občanov
g) podporu iniciatív v rámci telesnej kultúry zameraných na ochranu prírody
h) podklady na kontrolu hospodárenia s finančnými prostriedkami poskytnutými na telesnú kultúru
i) spoluprácu s občianskymi združeniami, fyzickými a právnickými osobami, ktoré pôsobia v oblasti telesnej kultúry